Լաբինա Միտևսկա

Լաբինա Միտևսկա (, ), կինոյի և թատրոնի մակեդոնացի դերասանուհի, ով առավել հայտնի է «Անձրևից առաջ», «Բարի գալուստ Սարաևո», «Միայնակները» ֆիլմերում կատարած իր դերերով։ Ունի սեփական կինոընկերություն՝ Sisters and Brother Mitevski Production, որտեղ աշխատում էր իր եղբոր ու քրոջ հետ։

Կենսագրություն
Լաբինա Միտևսկան ծնվել է 1975 թվականի հոկտեմբերի 11-ին Հարավսլավիայի Սոցիալիստական Ֆեդերատիվ Հանրապետության Սկոպյե քաղաքում (ներկայում՝ Մակեդոնիայի Հանրապետություն)։ Նրա ավագ քույրը՝ Տեոնան, և եղբայրը՝ Վուկը, նույնպես դարձել են հայտնի կինոգործիչներ։

Լաբինա Միտևսկան հանրակրթական դպրոցն ավարտելուց հետո սովորել է Սկոպյեի Կիրիլ և Միֆոդի սրբերի համալսարանին կից արվեստի և հնէաբանության դպրոցում։ Ավելի ուշ նա ստացել է կրթաթոշակ և շարունակել ուսումը Դանիայում՝ Եվրոպական կինեմատոգրաֆիստների քոլեջում, ապա պատմություն է ուսումնասիրել ԱՄՆ-ում՝ Արիզոնայի համալսարանում։

Կինոյում նկարահանվել սկսել է 19 տարեկան հասակում։ Համաշխարհային ճանաչման է արժանացել 1994 թվականին «Անձրևից առաջ» ռազմական դրամայի գլխավոր դերում հանդես գալուց հետո։ Այդ ֆիլմն աժրանացել է Վենետիկի կինոփառատոնի գրան-պրիի, ինչպես նաև ներկայացվել է Օսկարի որպես արտասահմանյան լավագույն ֆիլմ։ 1996 թվականին Լաբինա Միտևսկան նկարահանվել է բրիտանացի ռեժիսոր Մայքլ Ուինթերբոտոմի «Բարի գալուստ Սարաևո» () ֆիլմի էպպիզոդիկ դերում։ Հետագայում նա շարունակել է համագործակցել Ուինթերբրոտոմի հետ՝ 1998 թվականին նկարահանվելով վերջինիս «Ես ուզում եմ քեզ» () ֆիլմում, որ արժանացել է Բեռլինի կինոփառատոնի մրցանակի։ 2000 թվականին Լաբինա Միտևսկան նկարահանվել է չեխ-սլովակյան «Միայնակները» կատակերգության գլխավոր դերում։

2000-ական թվականներին Լաբինա Միտևսկան շարունակել է ակտիվորեն նկարահանվել կինոյում. նա խաղացել է այնպիսի ֆիլմերում, ինչպիսիք են՝ «Ճանապարհ», «Ինչպես ես սպանեցի սրբին», «Կապ», «Հետաքննություն», «Գաղտնի գիրք», «Պատերազմի երեխան», «Շրջվածը», «Ես Տիտով Վելեսից եմ», «9:06», «Ինչպես սերը», «Հետքեր ավազի վրա», «Կինը, ով սրբում էր իր արցունքները» և այլն։

Դերասանական գործունությունից բացի Լաբինա Միտևսկան իր ուժերն է փորձել նաև կինեմատոգրաֆիայի մյուս բնագավառներում։ Հեղինակել է կինեմատոգրաֆիայի հարցերին նվիրված մի շարք էսսեներ, որ տպագրվել են մակեդոնական թերթերում ու ամսագրերում։ 2006 թվականին եղել է Մոսկվայի միջազգային կինոփառատոնի «Հեռանկարներ» մրցույթի ժյուրիի անդամ։ Իր հարազատ եղբոր ու քրոջ հետ Լաբինա Միտևսկան գլխավորում է Sisters and Brother Mitevski Production սեփական կինոընկերությունը։

Ֆիլմագրություն
 1994 – Անձրևից առաջ / Пред Дождот – Զամիրա
 1995 – Туку Така под Облака-
 1996 – Բարի գալուստ Սարաևո / Добре Дојдовте во Сарајево – Սոնյա
 1998 – Ես ուզում եմ քեզ / Те Сакам Тебе – Սմուկի
 2000 –  Միայնակները/ Лонерс(Loners) – Վեսնա
 2000 – Closley Knit – Կյանա
 2000 – Սամոտարի – Վեսնա
 2002 – Ճանապարհ / Вег – Իվա
 2004 – Ինչպես ես սպանեցի սրբին / Како убив светец – Վիոլա
 2004 – Բզեզներ/ Бубачки
 2004 – Нема Проблем
 2005 – Կապ/ Контакт – Զանա
 2006 – Գաղտնի գիրք / Тајна Книга – Լիդիա
 2006 – Պատերազմի երեխան / Дете на Војната – Սենադա
 2007 – Ես Տիտով Վելեսից եմ / Јас сум од Титов Велес – Աֆրոդիտե
 2007 – Ինչպես սերը / Л…кот Љубезен – Մայա
 2007 – Շրջվածը / Првртено 
 2009 – Офсајд – Միլենա
 2009 – 7 авлу – Սելմա
 2009 – 9:06 – Միլենա
 2010 – Հետքեր ավազի վրա / Стапки во Песокот
 2012 – Կինը, որ սրբում էր իր արցունքները / Жената што ги избриша солзите – Այսուն

Ծանոթագրություններ

Արտաքին հղումներ
 
 Լաբինա Միտևսկայի երկրպագուների կայքը 

Մակեդոնացի դերասանուհիներ
Մակեդոնացի կինոդերասանուհիներ
Արիզոնայի համալսարանի շրջանավարտներ